Saturday, September 21st, 00:50:02
'n duisendpoot het hom gebyt idiomatiese uitdrukking
Gesê van 'n persoon wat aanhoudend lag — ontstaan uit die volksgeloof dat wie deur 'n duisendpoot gebyt word, gelyktydig deur ‘n duisend pote gekielie word en lag tot hy daarvan sterf: Pas op, pas op vir die Duisendpoot: / As hy jou byt, lag jy jou dood (A.G. Visser: Iris, 1930, 65).
die gelag betaal idiomatiese uitdrukking Alleen boet vir wat jy en ander verkeerd gedoen het.
Uit ‘n Nederlandse uitdrukking waarin gelag die kos en drank is wat ‘n aantal mense saam geniet het.
Verskaf deur die Woordeboek van Afrikaanse Taal (WAT).